text: Hunde i blodrus mod hvalp 
  30 januar 2012 kl. 14.54
  Den kun 9 måneder gammel hvalp Malí blev mandag eftermiddag uden varsel overfaldet af to store "slædehunde" i Hjerting ved Esbjerg.
  Politiet efterlyser vidner til overfaldet, som leder af serviceafdelingen Anders Hansen, kalder usædvanligt groft. Ejeren af de to bidske hunde løb sin vej med hundene efter overfaldet. Hvalpen er blevet indlagt og stabiliseret på Sædding Dyreklinik.
  
  Hundene var ikke i snor 
  Hvalpens ejer, Jeanette Bloch, kom gående med sin hund i Hjerting. En 9 måneder gammel Lhasa Apso-tæve. Her kom en mand joggende med to slædehunde-lignende hunde. Ingen af dem var i snor. Uden varsel angriber de hvalpen.
  
  Lunge punkteret 
  Det lykkedes for hvalpen at vride sig ud af den ene store hunds mund. Men måske for sent. Dens ene lunge er punkteret ligesom flere ribben er bøjede. Jeanette Bloch fortæller, at hun bad manden om hans navn og adresse, men han svarede: "Det er da vist ligemeget", hvorefter han løber væk.
  
  Efterlysning
  Manden beskrives som 25-30 år, 175-80 cm høj, skaldet, rundt ansigt, normalt bygget, "almindelig dansker". Han var iklædt gul/orange sweat shirt med lange ærmer, sorte løbebukser med reflekser, lyse kondisko.
  Hundene beskrives som store lyse "ulvefarvede" af a la typen Siberian Husky.
  